Doako zazpi kontzertuk osatzen dute zikloaren edizio berri hau; ostegunetan izango dira, 19:00etan, Donostiako Orfeoiaren egoitzan

Spohr, Mozart, Horovitz, Chausson, Strauss eta Schubert-ren obrekin inauguratu du Sostenuto Hirukotea-k Ganbera Musikaren XII. Zikloa

**Donostian, 2021eko otsailaren 12a** . Aurten ere Donostiako Orfeoiaren egoitzara itzuliko da (San Juan kalea, 6). Donostia) Kutxa Fundazioak Musikene, Donostia Musika eta Donostiako Orfeoiarekin batera sustatu eta antolatzen duen Ganbera Musikaren zikloa. Zazpi kontzertuk osatzen dute zikloaren 12. edizioa, ostegunetan 19:00etan izango direnak. Beti bezala, sarrera doakoa da, baina, gaur egoera dela eta, nahitaez eskatu behar da gonbidapena 943251919 telefonoaren bidez (astelehenetik ostiralera).

Ganbera-musikaren ziklo berria datorren ostegunean, otsailaren 18an, hasiko da, Ana Sagastizabal, sopranoak, Aitor Aburto, klarineteak eta Pedro Andino, pianoak, osatzen duten Sostenuto Hirukotearekin, L. Spohr, W. A. Mozart, J. Horovitz, E. Chausson, R. Strauss eta F. Schubert-ren lanak interpretatuko dituzte.

Zikloak otsailaren 25ean jarraituko du, Volna Hirukotearen eskutik. Martxoaren 11n, Sua Sax saxofoi taldeak parte hartuko du, eta 25ean, berriz, Senco Nur taldeak. Apirilaren 15ean, Jator Boskotearen txanda izango da. Maiatzaren 13an, Meraki soka laukotea igoko da agertokira, eta zikloa maiatzaren 27an itxiko da Azul Hirukotearen emanaldiarekin.